చిన్న సినిమాలకు మహేశ్ బాబు తన మద్దతు తెలుపుతున్నారు. సినిమాలను చూడటమే కాకుండా తన అభిప్రాయాన్ని కూడా సోషల్ మీడియాలో పోస్ట్ చేస్తున్నారు. ఇది ఆ సినిమాలకు చాలా ప్లస్గా మారుతోంది. అర్జున్ రెడ్డి సినిమా చాలా కాంట్రవర్శీ అయింది. ఫుల్గా యాంటీ పబ్లిసిటీ వచ్చింది. ఆ సమయంలో మహేశ్ ఆ సినిమాకు మద్దతుగా నిలిచారు. సినిమాలో కంటెంట్ కూడా బాగుండటంతో చిన్న సినిమాగా విడుదలైనా భారీ బడ్జెట్ సినిమాలకు సమానంగా ప్రేక్షకుల్ని అలరించింది. తాజాగా విడుదలైన పీఎస్వీ గరుడవేగ సినిమా హిట్ అనేది ఒక రకంగా చెప్పాలంటే రాజశేఖర్ కుటుంబానికి అంత్యంత అవసరం. ఇప్పటికే తాను అప్పుల్లో ఉన్నానని రాజశేఖర్ బహిరంగంగానే చెబుతున్నారు. సినిమా కూడా సక్సెస్ బాటలోనే నడుస్తోంది. తాజాగా మహేశ్ బాబు గరుడవేగ సినిమాను చూసి చాలా పాజిటివ్గా రియాక్ట్ అయ్యారు. తన అభిప్రాయాన్ని సోషల్ మీడియాలో పోస్ట్ చేశారు. ఇది చూసిన నెటిజన్లు మహేశ్ అంతటి హీరో సినిమా బాగుందని చెప్పారంటే తప్పకుండా సినిమా చూస్తామంటూ కామెంట్లు పెట్టడం విశేషం. ఈ ట్వీట్ ఎఫెక్ట్ సినిమాపై తప్పకుండా ఎంతో కొంత ఉంటుందని సినీ వర్గాలు భావిస్తున్నాయి.
chinna sinimaalaku mahesh baabu tana maddatu teluputunnaru. cinimaalanu chudatame kakunda tana abhipraayaanni kuudaa soshal medialo post chestunnaru. idhi aa sinimaalaku chala plasga maarutondi. arjun reddi sinima chala contravershy ayindi. fulga anty publicity vachindi. aa samayamlo mahesh aa sinimaaku maddatugaa nilichaaru. cinemalo content kuudaa bagundatamto chinna sinimaga vidudalainaa bhari budget sinimaalaku samaanamgaa prekshakulni alarinchindi. taajaagaa vidudalaina psv garudavega sinima hit anedi oka rakamgaa cheppalante rajasekhar kutumbaaniki antyanta avasaram. ippatike taanu appullo unnaanani rajasekhar bahirangamgaane chebutunnaru. sinima kuudaa suxes batalone nadustondi. taajaagaa mahesh baabu garudavega sinimaanu chusi chala pajitivga react ayyaru. tana abhipraayaanni soshal medialo post chesaru. idhi chusina netijanlu mahesh antati heero sinima bagundani chepparante tappakunda sinima chustamantu commentlu pettadam visesham. ee tweet effect cinemapai tappakunda entho kontha untundani cinee vargaalu bhaavistunnaayi.